Winx Club

Winx Club ła ze na serie tełeviza animà itałiana-americana, trazmeso dal 2004 su Rai 2.

El primer epizodio el ze stà trazmeso in primera vizion asołua el 28 zenaro 2004 su Rai 2; a partiar dal 31 lujo 2014 ła trazmision in primera TV ła ze stà spostà su Rai Gulp, fin che dal 15 aprile al 17 setenbre 2019 ła ze 'ndà vanti su Rai Yoyo.
Ła serie animà conta ła storia de na zovane fata che ła se ciama Bloom, parona del Winx Club, grupo formà zonta a Stella, Flora, Musa, Tecna e, pi vanti, Aisha. Łe Winx łe studia e łe vive inte'l mejo colejo pa aspiranti fate, Alfea, situà inte'l mazeco mondo di Magix, inti'a Dimensione Magica. Łe sie protagoniste, durante el tenpo passà inte'l colejo, łe se cata pi volte a batarse co pericołozi nemighi e a salvar staltri; ma, tra bataje e incantezimi, łe vivrà anca dì de contentesa e malinconia, co i łori problemi sentimentałi, come acade anca a chealtre tozate zovani.
El suceso deła serie, distribuia in 150 paezi, ła ga zenerà na vera e propria franchisia, che ła include i fumeti co el steso nome, tre film d'animasion in CGI, quatro film pa ła TV, do spin-off animà (PopPixie e World of Winx), na serie live action (Fate: The Winx Saga), na serie reboot (Winx Club: The Magic Is Back), na caterba de tour e on mucio de prodoti de vario zenare.

Personaji
Łe protagoniste del carton animà łe ze łe tozate del Winx Club, studente del colejo pa aspiranti fate de Alfea e residenti inte'l mazeco mondo de Magix.
Łe Winx, in ordane de aparizion, łe ze:
 Bloom, ła fata deła Banpa del Dragon, ła vien da Domino, on renio ndove ła ze principesa, reportà in vita da ea, da Sky e da chealtre, ła ze stà conpanjà dała soreła pi granda Daphne, che ła ga catà in salvo dała distrusion del renjo.
 Stella, ła fata del Sołe e deła Łuna (dała quinta del Sołe briłante) ła vien da Solaria, ndove ła ze principesa; ła ze stà a primera fata che Bloom cata e ła porta su Magix; I so zenitori i ze separà; ła ghe piaze ła moda e ła se ze stimisiosa, ma ła ze anca na amica leałe e disponibiłe.
 Flora, ła fata dei Fiori (dała quinta deła Natura) ła vien da Lynphea; Ła ze ła pi cara e sensibiłe del grupo ma anca corajoza; Ła ga na soreła pi cea che ła se ciama Miele.
 Musa, ła fata deła Muxica ła vien da Melody; Ła ze zentiłe e sensibałe, e ła sonja de diventar na cantaora, cofa so mare, che ła persa quando ła zera cea.
 Tecna, ła fata deła Tecnolozia ła vien da Zenith; Ła se masa intełizente e patia de tecnolozia, ma ła fa fadiga a esprimarse co łe emosion.
 Aisha, ła fata dei Fluidi ła ga on spirto sportio e aventuroso, ma anca sensibałe; Ła vien dal renjo de Andros, ndove ła ze principesa; Ła vien far parte del grupo dała seconda stajon.
 Roxy, ła fata dei Animałi ła vien dała Tera, ma ła ze principesa de Tír na nÓg; Ła vien far parte del grupo pa on fia neła quarta stajon, pa poi esar on personajo secondario e ver on ruoło primario neła setima.

Broadcasting
  Rai 2, Rai 1, RaiSat Ragazzi, RaiSat Smash, Rai Gulp
  Nickelodeon
  Nickelodeon, Jetix

Categoria:Serie a cartoni